Calpe
Mons Calpis seu Calpe sive rupes Gibraltarensis (Hispanice et Llanito El Peñón de Gibraltar), est monolithicum calcis promunturium in Gibraltaria territorio transmarino Britannico situm, ante meridioccidentalem Europae apicem in paeninsula Iberica. Id est 426 metra altum, una ex notissimis mundi rupibus. Rupes est proprietas coronae Britanniarum Regni, et Hispaniam attingit. Plurimum regionis superioris in reservatione naturali consistit, ubi circa trecenti macacae habitant, qui simii, cum labyrinthina cuniculorum serie, multos peregrinatores quotannis trahunt. Calpe tempore antiquo fuit una ex Columnis Herculis.